[{"text_idx": "#000000", "text": "Home \u2014 Rhaglen llesiant i ysgolion"}, {"text_idx": "#000001", "text": "Mae ein rhaglen 6 wythnos yn addas ar gyfer disgyblion ym mlynyddoedd 5 a 6 yn yr ysgol gynradd a holl ddisgyblion ysgolion uwchradd a allai elwa o ddysgu mwy o sgiliau a strategaethau i hybu eu hiechyd emosiynol a\u2019u llesiant."}, {"text_idx": "#000002", "text": "Rhaglen Meddwl am dy Feddwl"}, {"text_idx": "#000003", "text": "Mae\u2019r rhaglen Meddwl am dy Feddwl yn cynnig amgylchedd cynhwysol a chefnogol i bobl ifanc archwilio a chael profi ad o sgiliau dydd i ddydd i gefnogi eu llesiant."}, {"text_idx": "#000004", "text": "Ein nod yw helpu pobl ifanc i deimlo\u2019n llai unig yn eu profi adau ac i sylweddoli ein bod oll yn gallu profi cyfnodau anodd yn ein bywydau. Mae Meddwl am dy Feddwl yn arfogi pobl ifanc a\u0302 sgiliau i\u2019w helpu i oresgyn yr heriau maen nhw\u2019n eu hwynebu a chreu cymuned o gefnogaeth."}, {"text_idx": "#000005", "text": "Mae ein dull yn ystyriol o drawma ac mae\u2019n gweithio gyda\u2019r ddealltwriaeth bod ymddygiadau ac emosiynau, yn enwedig rhai anodd, yn aml yn ymateb dealladwy i sefyllfa heriol. Rydym yn canolbwyntio ar gryfderau pobl ifanc a\u2019r pethau bach y gallwn eu gwneud bob dydd i gefnogi ein llesiant."}, {"text_idx": "#000007", "text": "Bydd y rhaglen yn cefnogi pobl ifanc i feithrin sgiliau sy\u2019n cefnogi llesiant bob dydd. Gellir defnyddio\u2019r sgiliau hyn hefyd i gefnogi eraill, felly gall gael effaith gadarnhaol ar unigolion ac ar gymuned ehangach yr ysgol fel ei gilydd."}, {"text_idx": "#000008", "text": "Mae holl gynnwys y rhaglen wedi\u2019i gyd-gynhyrchu gyda phobl ifanc yng Nghymru. Rydym wedi gwrando ar yr hyn y mae pobl ifanc ei angen, ac wedi creu adnoddau y gwnaethant ofyn amdanynt i\u2019w helpu i reoli eu llesiant eu hunain."}, {"text_idx": "#000012", "text": "Bydd ein hymarferwyr yn ymweld a\u0302\u2019r ysgol am brynhawn bob wythnos am gyfnod o 6 wythnos. Yn ystod pob ymweliad, cynhelir dau sesiwn (1 awr yr un). Gall bob sesiwn gynnwys hyd at 15 o blant; bydd angen i aelod o\u2019r staff dysgu fod yn bresennol ar gyfer pob sesiwn. Bydd cyfarfod cyn ac ar o\u0302l y cwrs gydag aelodau staff yr ysgol hefyd."}, {"text_idx": "#000015", "text": "Rhaglen ar gyfer pobl ifanc, wedi\u2019i chynhyrchu ar y cyd a\u0302 phobl ifanc\nYmarferwyr arbenigol a phrofiadol o Di\u0302m Platfform i Bobl Ifanc\nMethodoleg brofedig sydd wedi derbyn adborth rhagorol\nDeunyddiau i gefnogi siwrne llesiant barhaus pobl ifanc\nRydym wedi darparu\u2019r rhaglen i fwy na 1,000 o bobl ifanc, ac mae 87% o\u2019r cyfranogwyr a gwblhaodd y rhaglen wedi mynegi gwelliannau i\u2019w llesiant.\nRydym yn defnyddio Graddfa Llesiant Meddyliol Warwick Edinburgh i fesur effaith y rhaglen, ynghyd ag adborth ansoddol a gesglir gan bobl ifanc a sefydliadau rydym wedi gweithio gyda nhw."}, {"text_idx": "#000016", "text": "Adborth gan blant, rhieni, ac ysgolion"}, {"text_idx": "#000017", "text": "\u201cRwy\u2019n teimlo bod y gwasanaeth hwn wedi gwneud gwahaniaeth gwirioneddol i\u2019n disgyblion. Mae\u2019r cyflwyniad yn ardderchog ac mae\u2019r cynnwys yn hygyrch iawn i bawb. Mae\u2019n llwyddo i agor trafodaeth am les ac iechyd meddwl heb fod yn fygythiol. Mae\u2019n bleser gweithio gyda\u2019r ti\u0302m.\u201d\nArweinydd Cymorth Bugeiliol o Ysgol yn Abertawe"}, {"text_idx": "#000018", "text": "\u201cRwy\u2019n teimlo ein bod wedi dod o hyd i berl wrth weithio gyda\u2019ch sefydliad. Mae wedi rhoi i ni fel staff sy\u2019n cefnogi iechyd meddwl pobl ifanc, sefydliad yr ymddiriedir ynddo y gwyddom y bydd yn gweithio gyda\u2019r bobl ifanc ar unwaith ac i safon uchel. Dim rhestrau aros, dim diagnosis, dim esgusodion. Mae\u2019n canolbwyntio ar rymuso\u2019r bobl ifanc i wneud pethau drostynt eu hunain sydd mor angenrheidiol \u2013 yn enwedig ar hyn o bryd.\u201d\nArweinydd Lles mewn Ysgol Castell Nedd Port Talbot. ."}, {"text_idx": "#000020", "text": "Efallai y bydd gennych ddiddordeb mewn"}, {"text_idx": "#000021", "text": "Prosiect Fi yw ein gofod ar-lein newydd sy'n cynnig cefnogaeth i bobl ifanc ar gyfer eu hiechyd meddwl a'u lles bob dydd.\nRydym yn gweithio gyda phobl ifanc 13-25 oed i hyrwyddo lles trwy gyfuniad o gefnogaeth cymheiriaid, gweithdai a chyrsiau, cefnogaeth 1:1 a chyfleoedd gwirfoddoli."}, {"text_idx": "#000022", "text": "Prosiect Fi yw ein gofod ar-lein newydd sy'n cynnig cefnogaeth i bobl ifanc ar gyfer eu hiechyd meddwl a'u lles bob dydd."}, {"text_idx": "#000023", "text": "Rydym yn gweithio gyda phobl ifanc 13-25 oed i hyrwyddo lles trwy gyfuniad o gefnogaeth cymheiriaid, gweithdai a chyrsiau, cefnogaeth 1:1 a chyfleoedd gwirfoddoli."}]